Bratislava, 30.10.2023

**7240/2023**

**Výzva na predloženie ponuky**

**v rámci DNS zriadeného v súlade s § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 44, 814 99 Bratislava

**IČO:** 00397865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Link na DNS v systéme JOSEPHINE:** https://josephine.proebiz.com/sk/tender/19524/summary

**Kontaktná osoba:** Mgr. Vlková Ľubica

Oddelenie centrálneho obstarávania zákaziek

 +421 918 110 118

 lubica.vlkova@uniba.sk

(ďalej len „verejný obstarávateľ“)

# II. Identifikácia dynamického nákupného systému

**Názov dynamického nákupného systému:**

„Hygienické a čistiace prostriedky – DNS“

**Odkaz na internetovú adresu, kde sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:**

**súťažné podklady k zriadeniu dynamického nákupného systému (DNS):**

<https://josephine.proebiz.com/sk/tender/18789/summary>

**odkaz na zverejnené oznámenie o vyhlásení verejného obstarávania (DNS):**

<https://www.uvo.gov.sk/vestnik-a-registre/vestnik/oznamenie/detail/552613?cHash=ad4e1834f37cc6136c64a3f2f7e5aa03>

**Oznámenie zverejnené v:**

V Európskom vestníku č. 2022/S 055-140716 zo dňa 18.3.2022

VVO č. 73/2022 zo dňa21.03.2022 pod značkou 17053-MUT

**Odkaz na zverejnenú Výzvu na predkladanie ponúk v rámci tejto zákazky:**

https://josephine.proebiz.com/sk/tender/48849/summary

# III. Predmet zákazky

**Názov zákazky:**

Hygienické a čistiace prostriedky – 004/2023

**Spoločný slovník obstarávania -CPV kód:**

39800000-0 – Čistiace a leštiace výrobky

39525800-6 Handry na čistenie

39224000-8 Metly a kefy a iné predmety rôznych typov

19640000-4 Polyetylénový odpad a odpadkové vrecká a vaky

39713431-3 Príslušenstvo k vysávačom prachu

**NUTS kód:** SK010

**Opis predmetu zákazky:**

Predmetom zákazky je dodávanie hygienických a čistiacich prostriedkov pre Univerzitu Komenského v Bratislave a jej súčasti po dobu 6 mesiacov alebo do vyčerpania finančného limitu podľa toho, ktorá skutočnosť nastane skôr.

Predmet zákazky je bližšie špecifikovaný v prílohe č. 1 tejto výzvy – Návrh na plnenie kritéria. Predmet zákazky nie je definovaný položkami z elektronického katalógu.

Súčasťou predmetu zákazky sú aj súvisiace služby: balné, doprava na miesto určenia.

Predmet zákazky nie je rozdelený časti.

# IV. Administratívne informácie

**Lehota dodania tovaru:**

Od nadobudnutia účinnosti zmluvy po dobu 6 mesiacov, resp. do vyčerpania finančného limitu, podľa toho, ktorá z uvedených skutočností nastane skôr.

Presné termíny dodania tovarov budú špecifikované v jednotlivých čiastkových zmluvách alebo objednávkach.

**Predpokladaná hodnota zákazky:**

58 996,36 EUR bez DPH

**Zdroj financovania:**

1. Preddavok sa neposkytuje.
2. Predmet zákazky bude financovaný z vlastných zdrojov Univerzity Komenského v Bratislave.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list, podpísaný oprávnenými zástupcami oboch zmluvných strán.
5. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s dodávkou predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta.
5. Ak uchádzač nie je platcom DPH, na túto skutočnosť upozorní verejného obstarávateľa v prílohe č.1 – Návrh na plnenie kritéria na vyhodnotenie ponúk. Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.
6. Verejný obstarávateľ opraví Vašu ponuku, ak Vaša ponuka nebude v súlade so zákonom o DPH, prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky. Takýto úkon sa nepovažuje za zmenu ponuky.

**Typ zmluvy:**

*Rámcová dohoda* podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zákona č. 513/1991 Zb. v znení neskorších predpisov Obchodný zákonník.

Znenie zmluvy je záväzné, uchádzači nie sú oprávnení ho meniť a tvorí prílohu č. 2 tejto výzvy.

V prípade pripomienok k zmluve je potrebné, aby uchádzači využili inštitúty uvedené v zákone (žiadosť o vysvetlenie, žiadosť o nápravu..).

**Miesto dodania predmetu zákazky:**

Miesta dodania predmetu zákazky pre jednotlivé súčasti Univerzity Komenského v Bratislave, jej fakulty, samostatne hospodáriace súčasti a centrálne financované súčasti sú uvedené v Prílohe č. 3 Zoznam miesta dodania.

Presné miesto dodania bude určené po vystavení čiastkovej objednávky. Vzhľadom na to, že niektoré budovy patriace jednotlivým súčastiam sa nachádzajú na iných adresách ako sú uvedené, môžu sa adresy dodania líšiť.

Z dôvodu rôznych zdrojov financovania v rámci súčastí UK môže byť požadované dodanie tovaru ako aj fakturácia na viacero častí

**Lehota na predkladanie ponúk a spôsob predkladania ponúk:**

do 10.11.2023 do 13:00 hod.

Verejný obstarávateľ neurčuje predkladanie ponúk spôsobom automatizovaného predkladanie ponúk prostredníctvom výberu položiek z elektronického katalógu.

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese:

<https://josephine.proebiz.com/sk/>

Uchádzač môže predložiť iba jednu ponuku. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.

Ponuky sa predkladajú v štátnom (slovenskom) jazyku, resp. v českom jazyku.

Verejný obstarávateľ si vyhradzuje právo predĺžiť lehotu na predkladanie ponúk.

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**Kritérium na vyhodnotenie ponúk:**

Najnižšia celková cena v EUR s DPH.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

# V. Obsah ponuky

1. vyplnený ***Návrh na plnenie kritéria na vyhodnotenie ponúk***, ktorý tvorí Prílohu č. 1 tejto výzvy, (aj podpísaný v pdf. formáte, aj v editovateľnej podobe), s uvedením *konkrétnej značky/typu ponúkaného produktu.*
2. **Čestné vyhlásenie** k obmedzeniam vo verejnom obstarávaní v súvislosti s vojnovým konfliktom na Ukrajine – sankcie voči Rusku, ktorý je prílohou č. 4 tejto výzvy
3. **Čestné vyhlásenie** – konflikt záujmov, ktorý je prílohou č. 5 tejto zmluvy

Na vyžiadanie uchádzač poskytne k jednotlivým produktom **dokumenty/potvrdenia na preukázanie splnenia uvedených minimálnych kvalitatívnych požiadaviek** uvedených k jednotlivým produktom (produktové listy, karty bezpečnostných údajov, doklady preukazujúce splnenie noriem, kvantitatívne a kvalitatívne zloženie výrobku...).

Verejný obstarávateľ nepožaduje predložiť podpísaný návrh Zmluvy ako súčasť ponuky, pričom uchádzač berie na vedomie, že predložením ponuky súhlasí so zmluvnými podmienkami, ktoré sú uvedené v návrhu Rámcovej dohody.

VI. Ostatné

1. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.
2. Verejný obstarávateľ si vyhradzuje právo neprijať žiadnu ponuku v rámci tejto zákazky v súlade s § 57 zákona.
3. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
4. Verejný  obstarávateľ vylúči z verejného obstarávania uchádzača, ak vo vzťahu k nemu existuje podozrenie na konflikt záujmov aspoň jednej z osôb podieľajúcich sa na príprave zákazky a/alebo vyhodnotení predložených ponúk a takéto podozrenie nie je možné inými úspešnými opatreniami odstrániť.
5. Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Takisto nesmú byť konečným užívateľom výhod takéhoto uchádzača, alebo jeho subdodávateľa osoby uvedené v §11 ods.1 písm. c) zákona o verejnom obstarávaní. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
6. Verejný obstarávateľ uvádza, že v tomto verejnom obstarávaní sa nepoužije elektronická aukcia.
7. Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) zákona o verejnom obstarávaní (verejný obstarávateľ a obstarávateľ môžu vylúčiť kedykoľvek počas verejného obstarávania uchádzača alebo záujemcu, ak  na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom).
8. Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.
9. Ak ponuka obsahuje informácie o obchodnom tajomstve a informácie označené ako dôverné podľa § 22 zákona o verejnom obstarávaní, ako aj vo väzbe na ochranu osobných údajov podľa platných právnych prepisov Slovenskej republiky, uchádzač ich v ponuke označí. Verejný obstarávateľ odporúča, aby ponuka uchádzača obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.

Veríme, že nám predložíte ponuku na požadovaný predmet zákazky v súlade s touto výzvou v nami požadovanom termíne.

**Zoznam príloh:**

Príloha č. 1 – Návrh na plnenie kritéria na vyhodnotenie ponúk

Príloha č. 2 – Rámcová dohoda

Príloha č. 3 – Zoznam kontaktných osôb a miesta dodania

Príloha č. 4 – Čestné vyhlásenie k obmedzeniam vo verejnom obstarávaní v súvislosti s vojnovým konfliktom na Ukrajine – sankcie voči Rusku

Príloha č.5 – Čestné vyhlásenie (konflikt záujmov)

 .....................................................

 Mgr. Martin Dufala, PhD.

 vedúci OCOZ RUK

|  |  |  |
| --- | --- | --- |
|  |  |  |